Foto's: Diana se susterskind trou met haar tiara | Maroela Media
Foto: Instagram via @royals_over_the_world.
Celia McCorquodale, die susterskind van prinses Diana, is Saterdag met George Woodhouse getroud – met haar tannie se tiara in haar hare.
Daily Mail.co.uk berig die egpaar is in die St. Andrew-en-St. Mary-kerk in Stoke Rochford in Lincolnshire getroud.
Die hertog en hertogin van Sussex, prins Harry en Meghan Markle, het ook die spoggeleentheid bygewoon. Die hertogin het sosialemediagebruikers aan die gons gehad toe sy ampertjies neergeslaan het toe haar hakskoene gewankel het op die ongelyk kerkterrein.
Prins Harry het gelukkig haar hand vasgehou en kon betyds keer. Sy het pragtig gelyk in 'n blou en wit langmou rok met 'n blommotief en 'n eenvoudige wit hoed.
Celia is die dogter van dame Sarah McCorquodale, Diana se oudste suster. Sy het 'n wit rok met driekwart moue en kant detail gedra met die Spencer-tiara wat prinses Diana in 1981 gedra het toe sy met prins Charles getroud is.
Die hertog en hertogin van Cambridge, prins William en Kate Middleton, het nie die geleentheid bygewoon nie.
Foto: Instagram via @princessdianaandkate.
Celia McCorquodale en Prinses Diana op hul troudae. Foto: Instagram via @theofficialroyalfamily.
George Woodhouse en Celia McCorquodale. Foto: Instagram via @,eghan-markle-arabi
Die bruid is pragtig. Kan die familietrekke sien…
Waarom vir Megan in die artikel inbring? Dit gaan tog nie oor haar nie? Sy het mos klaar getrou en genoeg publisiteit gekry.
Hou die aandag by die dame wat so pas getrou het.
Lyk Harry effens effentjies??
Ek is nou regtig nie snaaks nie, maar Meghan kon gerus meer moeite gedoen het. Dit was 'n troue in die adelstand, nie 'n informele piekniek langs die rivier nie. Ek hou van Meghan, sy is gewis 'n vars briesie in die muwwe gange van die paleis, maar sy moet haar nou nie te vars gedra nie.